Jodie Comer

She ben-aghteyr Sostynagh ee Jodie Marie Comer (ruggit er 11 Mayrnt 1993). T'ee er gheddyn ram accolaidyn goaill stiagh daa aundyr BAFTA as un Aundyr Primetime Emmy, chammah as enmyssaghtyn son daa Aundyr Golden Globe, daa Aundyr Critics Choice, as un Aundyr y Screen Actors Guild.

Va Comer ruggit as troggit ayns Lerphoyll, as hoshee yn coorse eck ayns episode jeh The Royal Today ayns 2008. Lurg tuarystalyn ayns shiartanse dy straihyn çhellveeish, hooar ee paart Chloe Gemell 'sy straih drama aittys My Mad Fat Diary (2013–2015) liorish E4, as Kate Parks 'sy straih drama Doctor Foster (2015–2017) liorish BBC One. Eddyr y daa straih, hooar Comer ard-voylley son e tuarystal myr Ivy Moxam 'sy vyn-straih drama Thirteen liorish BBC Three. Chammah as shen, ta e paartyyn goaill stiagh Ealisaid York 'sy vyn-straih hendeeagh The White Princess (2017) liorish Starz, as Sarah 'sy scannane çhellveeish Help (2021) liorish Channel 4.

Haink enney eddyr-ashoonagh j'ee son e paart myr Oksana Astankova / Villanelle 'sy straih chreauagh speeikearys Killing Eve liorish  BBC America. Mastey ny h-obbragheyn scannaneaght ren ee, t'ad goaill stiagh Millie Rusk / Molotov Girl ayns Free Guy (2021), as Marguerite de Carrouges ayns The Last Duel (2021).

Kianglaghyn magh



Ronney:Ruggyryn 'sy vlein 1993
Ronney:Feallee vio
Ronney:Aghteyryn çhellveeish bwoirrin Sostynagh
Ronney:Aghteyryn ardan bwoirrin Sostynagh
Ronney:Aghteyryn fillym bwoirrin Sostynagh
Ronney:Feallee ass Lerphoyll